stanford-oval/wikipedia huggingface dataset:
โรงเรียนนวมินทราชูทิศ กรุงเทพมหานคร
ประวัติ

โรงเรียนนวมินทราชูทิศ กรุงเทพมหานคร ได้จัดตั้งขึ้นเพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวโรกาสที่ทรงเจริญ พระชนมพรรษา ครบ 5 รอบ ในวันที่ 5 ธันวาคม พ.ศ. 2530 โดยมีนายประสงค์ อ้นสุวรรณ ผู้สนใจในการศึกษาได้ติดต่อและประสานงาน เรื่องการบริจาคที่ดินจากคหบดีและคหปตานี ซึ่งเป็นเครือญาติจำนวน 6 ราย ดังนี้ คือ
นางเสริม น้อยสิริ
นายมุข ทับเจริญ
นายริด สุวรรณน้อย
นางสาวศรีอำพร อ้นสุวรรณ
นางสาวสายสุดา อ้นสุวรรณ
นายสุนันท์ อ้นสุวรรณ
ร่วมกันบริจาคที่ดินจำนวน 17 ไร่ 24 ตารางวา
ประกาศตั้งโรงเรียนเมื่อวันที่ 8 มีนาคม พ.ศ. 2528 ใช้ชื่อว่าโรงเรียนนวมราชูทิศ กรุงเทพมหานคร มีนายกนก จันทร์ขจร ผู้อำนวยการโรงเรียนมักกะสันพิทยา รักษาการในตำแหน่งครูใหญ่ เปิดทำการสอนนักเรียนรุ่นแรกจำนวน 307 คน ในปีการศึกษา 2528 โดยอาศัยอาคารเรียนของโรงเรียนแย้มจาดวิชชานุสรณ์และมีอาจารย์จากโรงเรียนมักกะสันพิทยา จำนวน 6 ท่านดำเนินการจัดการเรียนการสอน
ต่อมากระทรวงศึกษาธิการเห็นสมควรเปลี่ยนชื่อโรงเรียน เพื่อความสมบูรณ์และความไพเราะในเชิงอักษรศาสตร์ จึงได้ประกาศ ให้เปลี่ยนชื่อโรงเรียนเป็น โรงเรียนนวมินทราชูทิศ กรุงเทพมหานคร เมื่อวันที่ 14 สิงหาคม พ.ศ. 2528
วันที่ 23 สิงหาคม พ.ศ. 2528 โรงเรียนได้ประกอบพิธีวางศิลาฤกษ์อาคารเรียนทรงไทย 3 ชั้น หลังแรก โดย นายกรัฐมนตรี พลเอก เกรียงศักดิ์ ชมะนันท์ เป็นประธานในพิธี อาคารหลังนี้ไดรับความอนุเคราะห์จากพระราชปัญญาโกศล เป็นประธาน อุปถัมภ์มูลนิธินวมราชานุสรณ์ และองค์อุปถัมภ์ โรงเรียนนวมินทราชูทิศ กรุงเทพมหานคร (ในขณะนั้น) เป็นจำนวนเงิน 12 ล้านบาท โรงเรียนจึงได้ ตั้งชื่ออาคารหลังนี้ว่า อาคารพระราชปัญญาโกศล
ต่อมาในปีการศึกษา 2529 จึงได้ย้ายมาเรียนในอาคารชั่วคราวที่ชุมชนได้ร่วมใจกันสร้าง เป็นสถานที่เรียนบนที่ดินของโรงเรียน โดยสามารถใช้ประโยชน์จากอาคารพระราชปัญญาโกศลบางส่วนเป็นห้องเรียน และสำนักงาน
โรงเรียนนวมินทราชูทิศ กรุงเทพมหานครและโรงเรียนอีก 4 โรงเรียนในกลุ่มโรงเรียนเฉลิมพระเกียรตินวมินทราชูทิศ 5 ภูมิภาค ได้รับพระราชทานพระบรมราชานุญาต ให้อัญเชิญพระมหาพิชัยมงกุฎครอบอุณาโลม รองรับด้วยโมลี 2 ชั้น มีชื่อแต่ละโรงเรียนอยู่ภายใน เป็นตราสัญลักษณ์ประจำโรงเรียน และเข็มตราสัญลักษณ์ประดับอกเสื้อนักเรียน เมื่อวันที่ 29 ธันวาคม พ.ศ. 2535
ปัจจุบัน มีอาคารเรียนแบบพิเศษ 4 ชั้น รูปตัว E จำนวน 67 ห้องเรียน และอาคารพระราชปัญญาโกศล จำนวน 12 ห้อง อาคารหอประชุมแบบพิเศษ 2 ชั้น 1 หลัง อาคารพยาบาล 1 หลัง อาคารประชาสัมพันธ์ 1 หลัง และอาคารโรงฝึกงาน 2 ชั้น  1 หลัง
ผู้บริหาร

| 0 | 1 | 2 |
| --- | --- | --- |
ทำเนียบผู้อำนวยการโรงเรียนนวมินทราชูทิศ กรุงเทพมหานคร
| รายชื่อ | ระยะเวลาอยู่ในตำแหน่ง |  |
| 1. นายกนก จันทร์ขจร | พ.ศ. 2528 |  |
| 2. นายมนตรี จำนงค์ | พ.ศ. 2528 — พ.ศ. 2530 |  |
| 3. นายปรีชา สนแจ้ง | พ.ศ. 2530 — พ.ศ. 2531 |  |
| 4. นายอำนาจ ผิวขำ | พ.ศ. 2531 — พ.ศ. 2534 |  |
| 5. นางพรรณี เพ็งเนตร | พ.ศ. 2534 — พ.ศ. 2537 |  |
| 6. นายณรงค์ บัวเกษ | พ.ศ. 2537 — พ.ศ. 2542 |  |
| 7. ดร. อ่องจิต เมธยะประภาส | พ.ศ. 2542 — พ.ศ. 2544 และ พ.ศ. 2552  — พ.ศ. 2553 |  |
| 8. นายอุดร บุญถาวร | พ.ศ. 2544 — พ.ศ. 2550 |  |
| 9. นางทิพย์รัตน์ เด่นดำรงวิทย์ | พ.ศ. 2550 — พ.ศ. 2552 |  |
| 10. นายสหชัย สาสวน | พ.ศ. 2554  — พ.ศ. 2557 |  |
| 11. นายประสงค์ สุบรรณพงษ์ | พ.ศ. 2557  — พ.ศ. 2559 |  |
| 12. นายสุรศักดิ์ การุญ | พ.ศ. 2559  — พ.ศ. 2567 |  |
| 13. นางสาวศิริกุล เก่าราชการ | พ.ศ. 2567  — ปัจจุบัน |  |
พระสารประเสริฐ (ตรี นาคะประทีป)

| พระสารประเสริฐ (ตรี นาคะประทีป) |
| --- | --- |
พระสารประเสริฐ (ตรี นาคะประทีป) ถ่ายขณะดำรงตำแหน่งปลัดกรมพระอาลักษณ์เมื่อ พ.ศ. 2474
เกิด: 25 พฤศจิกายน พ.ศ. 2432 เมืองพระนคร ประเทศสยาม
เสียชีวิต: 4 มิถุนายน พ.ศ. 2488 (55 ปี) จังหวัดพระนคร ประเทศไทย
นามปากกา: นาคะประทีป
อาชีพ: อาจารย์ นักเขียน นักภาษาศาสตร์
คู่สมรส: สิริพันธ์ สารประเสริฐ
บุตร: 5 คน
พระสารประเสริฐ นามเดิม ตรี นาคะประทีป (25 พฤศจิกายน พ.ศ. 2432 - 4 มิถุนายน พ.ศ. 2488) เป็นขุนนางชาวไทย ดำรงตำแหน่งในกรมพระอาลักษณ์ มีชื่อเสียงด้านอักษรศาสตร์ ใช้นามปากกว่า นาคะประทีป และยังมีผลงานร่วมกับพระยาอนุมานราชธน (ยง เสฐียรโกเศศ) ใช้นามปากการ่วมกันว่า เสฐียรโกเศศ-นาคะประทีป
ประวัติ

พระสารประเสริฐเกิดที่ตำบลถนนตรีเพชร อำเภอพาหุรัด จังหวัดพระนคร (เขตการปกครองสมัยนั้น) เป็นบุตรของหลวงพิพิธวิรัชการ (เทียน นาคะประทีป) และนางสวน เมื่อเป็นเด็กเรียนที่โรงเรียนสวนกุหลาบวิทยาลัย สอบไล่ได้ประโยค 2 อย่างเก่าและชอบภาษาบาลีเป็นอย่างมาก จึงขออนุญาตผู้ปกครองบวชเป็นสามเณร เมื่ออายุได้ 17-18 ปีก็ได้เปรียญธรรม 7 ประโยคมีหน้าที่สอนภาษาบาลีในสำนักวัดที่บวชคือวัดเทพศิรินทราวาสราชวรวิหาร เรียกกันโดยทั่วไปว่า “พระมหาตรี” พระมหาตรีมีความเชี่ยวชาญภาษาเป็นอย่างดีและแม้ไม่ชำนาญในภาษาสันสกฤตแต่ก็ยังอ่านอักษรเทวนาครีได้ เพราะเคยติดตามพระอาจารย์คือพระราชาคณะคือพระธรรมนิเทศทวยหาญไปเกาะลังกา เมื่อขุนโสภิตอักษรการเจ้าของ “โรงพิมพ์ไท” ที่จัดพิมพ์หนังสือดีมีคุณภาพในสมัยนั้นต้องการพิมพ์หนังสือหิโตปเทศ จากภาษาอังกฤษเป็นภาษาไทย ได้แนะนำให้พระยาอนุมานราชธนรู้จักกับพระมหาตรีให้เป็นผู้ช่วยตรวจ เนื่องจากเกรงว่าอาจเพี้ยนไปจากต้นฉบับภาษาสันสกฤตด้วย
ตั้งแต่นั้นเป็นต้นมาทั้งสองท่านก็ได้มีความสัมพันธ์ทั้งในด้านการงานและการส่วนตัวร่วมกันสร้างสรรค์งานด้านอักษรศาสตร์เป็นมรดกแก่ประเทศมาจนตลอดชีวิต
พระมหาตรีสึกออกมาเป็นคฤหัสถ์เมื่อ พ.ศ. 2462 เมื่ออายุได้ 30 ปี และได้เข้ารับราชการเป็นอนุศาสนาจารย์ประจำกระทรวงกลาโหมซึ่งมีพระธรรมนิเทศทวยหาญเป็นหัวหน้า ได้เป็นรองอำมาตย์โทเมื่อวันที่ 24 เมษายน 2463
ครั้งนั้นเจ้าพระยาธรรมศักดิ์มนตรี (สนั่น เทพหัสดิน ณ อยุธยา) เสนาบดีกระทรวงศึกษาธิการขณะนั้นได้ขอตัวมาดำรงตำแหน่งผู้ช่วยแผนกอภิธานสยามในกรมตำราเมื่อ พ.ศ. 2465
ในปี พ.ศ. 2466 ก็ได้บรรดาศักดิ์เป็น หลวงธุรกิจภิธาน ประจวบขณะนั้นพระบาทสมเด็จพระมงกุฎเกล้าเจ้าอยู่หัว กำลังทรงพระราชนิพนธ์เรื่อง มัทนะพาธา อยู่ จึงทรงพระกรุณาโปรดเกล้าฯ ให้ไปรับราชการใกล้ชิดพระองค์ชั่วคราว โดยมีหน้าที่ถวายความเห็นเกี่ยวกับเรื่องศัพท์และตามเสด็จไปอยู่ที่พระราชนิเวศน์มฤคทายวันบ่อยครั้ง เมื่อพระบาทสมเด็จพระเจ้าอยู่หัวฯ เสด็จสวรรคต หลวงธุรกิจภิธานได้กลับไปรับราชการที่เดิม
ในปี พ.ศ. 2469 กรมราชเลขาธิการขอย้ายหลวงธุรกิจภิธานไปรับราชการในกรมในตำแหน่งปลัดกรมพระอาลักษณ์
ในปี พ.ศ. 2471 ก็ได้รับพระกรุณาโปรดเกล้าให้เลื่อนบรรดาศักดิ์เป็นพระสารประเสริฐ รับราชการอยู่จนถึง พ.ศ. 2475 จึงย้ายกลับไปรับราชการในกระทรวงศึกษาธิการ เป็นข้าราชการชั้นเอกประจำกรมวิชาการ ภายหลังได้ย้ายไปดำรงตำแหน่งหัวหน้ากองศาสนศึกษาระยะหนึ่งจึงออกจากราชการเพื่อรับพระราชทานเบี้ยบำนาญและได้รับการบรรจุเป็นอาจารย์พิเศษประจำแผนกวิชาภาษาบาลี คณะอักษรศาสตร์ จุฬาลงกรณ์มหาวิทยาลัย จนถึงวันที่ 5 มกราคม พ.ศ. 2485 จึงได้รับพระบรมราชานุญาตให้ลาออกจากบรรดาศักดิ์
ชีวิตครอบครัว

พระสารประเสริฐ สมรสกับนางสิริพันธ์ สารประเสริฐ มีบุตร-ธิดารวม 5 คน ซึ่งได้รับพระราชทานชื่อตามลำดับคือ
นางศรีวรรณ ศยามานนท์
นางศรีกุน รัชตะรัตนะ
นายศรีฉันท์ นาคะประทีป
นายศรีสิทธิ์ นาคะประทีป
นายศรีกมล นาคะประทีป
ชีวิตงานและผลงาน

พระสารประเสริฐร่วมงานด้านอักษรศาสตร์และวรรณกรรมอย่างใกล้ชิดกับพระยาอนุมานราชธนมายาวนานเกือบ 40 ปี พระยาอนุมานฯ เล่าว่าหนังสือหิโตปเทศเป็นปัจจัยอันสำคัญที่เปลี่ยนวิถีทางเดินแห่งชีวิตของ "พระมหาตรี" ทั้งสองท่านมีผลงานร่วมกันโดยเรียงตามลำดับการตีพิมพ์ที่ทราบ ดังนี้
| --- | --- |
 ภาคผนวกแห่งนิยายเบงคลี 2460  ปาลี-สยามอภิธาน 2465  หิโตปเทศ 2466  พระรามมะลายู 2476  สมญาภิธานรามเกียรติ์ 2477  ลัทธิของเพื่อน 2496  โสตัพพมาลินี อุปกรณ์ 2500  สัมภารวิบาก 2502  กามนิต โดย คาร์ล แอดอล์ฟ เกลเลอโรป ในภาษาเยอรมัน แปลเป็นภาษาอังกฤษโดย จอห์น อี โลกี 2503  สัมโมหนิทาน 2503  ประวัติราชทินนาม 2503  บทฝึกนิสัย 2504  สมบัติอันประเสริฐ 2507  อาหรับราตรี 2509  พันหนึ่งทิวา 2512  นานานีติ 2513:  นิยายเบงคลี 2515  รวมนิทาน 2515  บาลีสยามอภิธาน 2515  คำแก้ว 2516  ประชุมเรื่องพระรามและแง่คิดจากวรรณคดี 2516  ลัทธิ-ศาสนา 2516  กถาสริตสาคร (จากนิยายเรื่องใหญ่ในภาษาสันสกฤต)  ฟอลคอน เจ้าพระยาวิชาเยนทร์ ฯลฯ  ทศมนตรี (แปลจากอาหรับราตรี)  นิยายเอกของปาชา  นีติศตกม สุภาษิตร้อยบท งานแปล  รัตนาวลี  เรื่องพระโพธิสัตว์  ธาติ  สดุดีเด็ก ๆ  
พระยาอนุมานราชธนเล่าไว้ในหนังสือประวัติครูของคุรุสภาว่า ก่อนที่ท่านทั้งสองจะร่วมงานกัน มีงานที่พระสารประเสริฐแต่งเอง 2 เรื่องคือ
พระธรรมบทหมวดพาลแทรกชาดก แปลเมื่อ พ.ศ. 2458 และเรื่อง
คัมภีร์อภิธารัปปทีปิกา
เมื่อพระสารประเสริฐรับราชการในตำแหน่งปลัดกรมอาลักษณ์ ได้มีหน้าที่ร่างประกาศพระราชกระแสพระบรมราชโองการ คิดตั้งชื่อและยังทำหน้าที่อ่านประกาศในงานพระราชพิธีต่าง ๆ พระยาอนุมานฯ เล่าว่า มีผู้สงสัยว่าพระสารประเสริฐพูดมีติดอ่างจะอ่านประกาศในงานพิธีให้ดีได้อย่างไร แต่ตรงกันข้าม พระสารประเสริฐอ่านได้ดีเป็นที่สุด เพราะได้ฝึกซ้อมใส่ขีดทำเครื่องหมายแบ่งจังหวะสำหรับอ่านและอ่านซ้อมหลายครั้งอ่านดี จนเจ้านายชั้นผู้ใหญ่เสด็จมาจับไหล่แสดงความยินดี
งานที่พระสารประเสริฐชอมมากเป็นพิเศษคืองานชำระปทานุกรม ซึ่งท่านได้เป็นกรรมการชำระปทานุกรมของราชบัณฑิตยสถาน โดยบางวันแม้รถประจำทางสาธารณะขัดข้องท่านก็ยังยอมเดินจากจุฬาลงกรณ์มหาวิทยาลัยมาที่ราชบัณฑิตยสถาน และแม้แต่ที่หอสมุดแห่งชาติก็ยังยอมเดินมาจนได้ เวลาประชุมท่านจะเอาใจใส่พิถีพิถันและมักเอา "หัวชนกำแพง" ถ้าไม่เห็นด้วย "ลางทีชำระคำ ๆ เดียวกินเวลา 2 ประชุมก็เคยมี" แม้พระเจ้าวรวงศ์เธอ พระองค์เจ้าวรรณไวทยากร กรมหมื่นนราธิปพงศ์ประพันธ์ทรงเป็นประธาน พระสารประเสริฐก็ไม่ยอม "พบกันครึ่งทาง" พระยาอนุมานฯ เล่าว่า ประธานเคยตรัสว่า "ผมไม่ถือ เพราะพระสารประเสริฐเป็นคน "ขลังวิชา" แต่พระสารประเสริฐจะยอมเห็นด้วยโดยง่ายถ้าเห็นว่าถูกต้อง"
นอกจากนี้แล้ว ยังเป็นผู้ร่างคำปรารภในรัฐธรรมนูญแห่งราชอาณาจักรสยาม ฉบับแรก เมื่อ พ.ศ. 2475 ที่พระบาทสมเด็จพระปกเกล้าเจ้าอยู่หัวพระราชทานในวันที่ 10 ธันวาคม พ.ศ. 2475 อีกด้วย
วันที่ 28 พฤษภาคม พ.ศ. 2488 เป็นวันสุดท้ายที่พระสารประเสริฐมาประชุมชำระปทานุกรม ขณะกำลังจดคำที่พระยาอนุมานราชธนบอก แต่กลับถามว่า "คำอะไรนะ" ซ้ำ ๆ อยู่ ประมาณ 10 ครั้ง ก่อนหน้านั้นเวลาประชุมก็เงียบผิดปกติ จนพระวรเวทย์พิสิฐ (เซ็ง ศิวะศริยานนท์) ทักขึ้นว่า "วันนี้นักบาลีทำไมเงียบ เห็นจะเป็นเพราะตัว ฝ กระมัง" ท่านไม่ตอบ เลิกประชุมรีบเดินออกจากห้องก่อนใคร พระยาอนุมานฯ เล่าว่าได้ทราบภายหลังว่าเดินไปขึ้นรถประจำทางที่หน้าวังบูรพาล้มลงแต่ก็มีคนพยุงขึ้นรถไปจนถึงบ้าน ไปหมดสติอยู่ที่หน้าบ้านตอนลงจากรถนั้นเอง พระสารประเสริฐสิ้นลมที่โรงพยาบาลวชิรพยาบาลอีก 7 วันต่อมา รวมสิริอายุได้ 56 ปี
ยศ

24 เมษายน 2463 – รองอำมาตย์โท
– รองเสวกโท
7 พฤศจิกายน 2470 – รองเสวกเอก
เครื่องราชอิสริยาภรณ์

พ.ศ. 2484 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2483 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2473 –  เหรียญรัตนาภรณ์ รัชกาลที่ 7 ชั้นที่ 4 (ป.ป.ร.4)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 5 (ป.ป.ร.5)
แหล่งข้อมูลอื่น

พระสารประเสริฐ. คลังปัญญาชนสยาม
ประวัติผู้เขียน-แปลเรื่องกามนิต. ธรรมจักร เก็บถาวร 2008-05-26 ที่ เวย์แบ็กแมชชีน
อักษรนาม พ.ค. ของพระสารประเสริฐคู่กับพระยาพณิชยศาสตร์วิธาน (อู๋ พรรธนะแพทย์)
วัดเกาะโคบ

| วัดเกาะโคบ |
| --- | --- |

ชื่อสามัญ: วัดเกาะโคบ, วัดชลธาวดี
ที่ตั้ง: ตำบลเกาะหมาก อำเภอปากพะยูน จังหวัดพัทลุง
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเกาะโคบ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนเกาะหมากในทะเลสาบสงขลา ในตำบลเกาะหมาก อำเภอปากพะยูน จังหวัดพัทลุง
วัดเกาะโคบ หรือ วัดชลธาวดี ตั้งวัดเมื่อ พ.ศ. 2481 โดยย่าห้องเลี่ยน และปู่เล็ก ติ้นหนู ได้นิมนต์พ่อท่านทอง จากวัดประดู่หอม เพื่อมาจำวัดที่บ้านเกาะโคบเพราะชาวบ้านลำบากในการทำบุญไม่มีวัดไม่มีพระ จึงขอให้ท่านมาอยู่ที่เกาะโคบ พ่อท่านทองได้ปลูกกุฏิที่ริมทะเลในที่ดินของย่าห้องเลี่ยน ปู่เล็ก ติ้นหนู ดูแลความช่วยเหลือทุกอย่างและได้ชักนำชาวบ้านทำบุญ จน พ.ศ. 2494 ท่านสังข์เป็นเจ้าอาวาสรับดูแลที่ดินต่อ ย่าห้องปู่เล็ก ติ้นหนู ก็ให้ท่านทองสร้างกุฏิในวัดอาศัยซึ่งเป็นป่ารกร้าง ชาวบ้านช่วยกันสร้างกุฏิในวัดอาศัยซึ่งเป็นป่ารกร้าง และได้พัฒนาวัดต่อเรื่อยมา
สิ่งก่อสร้างที่สำคัญ คือ มีเจดีย์สีทอง ก่ออิฐถือปูนรูปทรงระฆัง สูงประมาณ 10 เมตร ที่วัดนี้ขุดพบรูปพระโพธิสัตว์อวโลกิเตศวร สำริด 1 องค์ เป็นศิลปะศรีวิชัย เป็นต้น ปัจจุบันสูญหายหมดแล้ว ปูชนียวัตถุที่สำคัญ ได้แก่ พระพุทธรูปศาลากลางน้ำ
โรงเรียนอินทร์บุรี

| โรงเรียนอินทร์บุรี In-Buri School |
| --- | --- |

ที่ตั้ง

109 ซอยหอพระ ถนนเทพสุทธิโมลี หมู่ 1 ตำบลอินทร์บุรี อำเภออินทร์บุรี จังหวัดสิงห์บุรี  ประเทศไทย 16110
ข้อมูล
ชื่ออื่น: อ.บ./I.B.
ประเภท: รัฐบาล -โรงเรียนมัธยมศึกษาขนาดใหญ่
คำขวัญ: มั่นคุณธรรม ล้ำเลิศวิชา รู้หน้าที่ มีน้ำใจ   สุวิชาโน ภวํ โหติ  (ผู้รู้ดี คือ ผู้เจริญ) 
สถาปนา: 17 พฤษภาคม พ.ศ. 2495 (72 ปี)
ผู้ก่อตั้ง: พระเทพสุทธิโมลี
เขตการศึกษา: สำนักงานเขตพื้นที่การศึกษามัธยมศึกษาเขต  5 สำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1006170601 (ใหม่)  06170601 (เก่า)
ผู้อำนวยการ: นายวิทยา สีหบุตร
ระดับปีที่จัดการศึกษา: มัธยมศึกษาตอนต้น-ตอนปลาย แบบสหศึกษา
จำนวนนักเรียน: 1,768 คน
สี:   เขียว    เหลือง
เว็บไซต์: 
ต้นไม้ประจำโรงเรียน - ราชพฤษ์
โรงเรียนอินทร์บุรี (In-Buri School) สำนักงานเขตพื้นที่การศึกษามัธยมศึกษา เขต 5 เป็นโรงเรียนประจำอำเภออินทร์บุรี จังหวัดสิงห์บุรี ก่อตั้งขึ้นเมื่อวันที่ 17 พฤษภาคม 2495 ภายใน วัดโบสถ์ (พระอารามหลวง) ตำบลอินทร์บุรี อำเภออินทร์บุรี จังหวัดสิงห์บุรี ก่อนที่จะย้ายมาตั้งอยู่ ฝั่งตรงข้าม ณ บ้านเลขที่ 109 หมู่ที่ 1 ถนนเทพสุทธิโมลี ตำบลอินทร์บุรี อำเภออินทร์บุรี จังหวัดสิงห์บุรี ในปัจจุบัน
โรงเรียนอินทร์บุรี เป็นโรงเรียนสหศึกษา เป็นสถานศึกษาประเภทโรงเรียนมัธยมศึกษาขนาดใหญ่ จัดการศึกษาในระดับชั้นมัธยมศึกษาปีที่ 1-6 ตามหลักสูตรแกนกลางการศึกษาขั้นพื้นฐาน พ.ศ. 2551 มีนักเรียนประมาณ 1,768 คน ครูและบุคลากรทางการศึกษาประมาณ 80 คน
ประวัติ

โรงเรียนอินทร์บุรี ก่อตั้งขึ้น เมื่อวันที่  17 พฤษภาคม 2495 โดย พระเทพสุทธิโมลี (ผึ่ง บัวสรวง) เจ้าคณะจังหวัด สิงห์บุรี-อุทัยธานี (ธรรมยุต) ในปีแรกอาคารเรียนยังไม่มี ต้องขออาศัยโรงเรียนวัดโบสถ์ เป็นสถานที่เรียนและทำงานของครู โดยเปิด ชั้นมัธยมศึกษาปีที่ 1 (ม.1) จำนวน 1 ห้อง มีนักเรียน 36 คน เป็นชาย 31 คน เป็นหญิง 5 คน ครู 2 คน คือ    นายยงยุทธ โคตมะ ดำรงตำแหน่งครูใหญ่ และ นายอิสระ ธรรมานุกูล
วันที่ 26 มิถุนายน 2508 ม.ล.ปิ่น มาลากุล รัฐมนตรีว่าการ กระทรวงศึกษาธิการมา เป็นประธาน ในการเปิดและให้ชื่ออาคารว่า
"ตึกสิงหบุรจารย์อนุสรณ์" เป็นอาคารทรงไทยประยุคก์ ปัจจุบันนี้กรมศิลปากรได้ขึ้นทะเบียนเป็นโบราณสถานและขออนุญาตใช้เป็นที่ทำการของสาขา หอสมุดแห่งชาติ อินทร์บุรี เพราะ โรงเรียนเลิกใช้ เนื่องจากสภาพทรุดโทรมมาก  ส่วนอาคารหลังที่ 2 ชื่ออาคารว่า "สงวน-ต่อจรัส" เป็นส่วนหนึ่งของอาคารเรียนโรงเรียนอนุบาลวัดโบสถ์
พ.ศ. 2529 โรงเรียนได้เปิดรับนักเรียนชั้นมัธยมปีที่ 1 (ม.1) จำนวน 10 ห้อง ชั้นมัธยมปีที่ 4 (ม.4) จำนวน 8 ห้อง แบ่งแผนชั้นเรียนเป็น  10-10-10/8-8-8 มีนักเรียน 2,357 คน ครู 114 คน
พ.ศ. 2538 กรมสามัญศึกษาอนุมัติให้โรงเรียนเปิดสอนวิชาชีพ หลักสูตร ประกาศนียบัตรวิชาชีพ (ปวช.)ในระดับมัธยมศึกษาตอนปลาย มีครู-อาจารย์ จำนวน 101 คน เปิดสอนในระดับชั้น ม.1-ม.6 แบ่งแผนชั้นเรียนเป็น 10-10-10/8-8-8 รวม 54 ห้อง นักเรียน  2,377 คน  เป็นนักเรียนชาย 1,077 คน   นักเรียนหญิง 1,300  คน  นักการภารโรง 14 คน ยาม 2 คน
พ.ศ. 2539 ได้รับรางวัลโรงเรียนพระราชทาน ประเภท โรงเรียนมัธยมขนาดใหญ่
ปัจจุบัน ตั้งอยู่เลขที่ 109 หมู่ 1 ถนนเทพสุทธิโมลี  ตำบลอินทร์บุรี อำเภออินทร์บุรี จังหวัดสิงห์บุรี บนที่ดินของวัดโบส์ถ (พระอารามหลวง) จำนวน 45 ไร่  2 งาน โรงเรียนมีครู-อาจารย์ จำนวน 83 คน เปิดสอนในระดับชั้น ม.1-ม.6 แบ่งแผนชั้นเรียนเป็น 7-7-7/7-6-5 รวม 39 ห้อง นักเรียน  1,768 คน  เป็นนักเรียนชาย 807 คน   นักเรียนหญิง  961 คน  นักการภารโรง 11 คน ยาม 2 คน
ปรัชญาโรงเรียน

มั่นคุณธรรม   ล้ำเลิศวิชา  รู้หน้าที่  มีน้ำใจ
คติพจน์โรงเรียน

สุวิชาโน ภวํ โหติ ผู้รู้ดี คือ ผู้เจริญ
อาคารสถานที่

โรงเรียนอินทร์บุรี  มีอาคารเรียนหลัก 4 หลัง และอาคารประกอบอื่น ๆ อีก 10 หลัง คือ
อาคารเทพสุทธิโมลี 1 เป็นอาคาร 3 ชั้น 18 ห้องเรียน
กลุ่มสาระการเรียนรู้ภาษาต่างประเทศ
กลุ่มสาระการเรียนรู้สังคมศึกษา ศาสนา และวัฒนธรรม
อาคารเทพสุทธิโมลี 2 เป็นอาคาร 3 ชั้น 24 ห้องเรียน
ห้องผู้อำนวยการ
ฝ่ายอำนวยการ
กลุ่มสาระการเรียนรู้คณิตศาสตร์
กลุ่มสาระการเรียนรู้ภาษาไทย
คณะกรรมการการศึกษาขั้นพื้นฐาน
ศูนย์คอมพิวเตอร์
อาคารเทพสุทธิโมลี 3 เป็นอาคาร 3 ชั้น 24 ห้องเรียน
กลุ่มสาระการเรียนรู้วิทยาศาสตร์
ห้องฟิสิกส์
ห้องเคมี
ห้องชีววิทยา
ห้องวิทยาศาสตร์กายภาพชีวภาพ
ห้องวิทยาศาสตร์ ม.1/2-ม.1/7
ห้องวิทยาศาสตร์ ม.2/2-ม.2/7
ห้องวิทยาศาสตร์ ม.3/2-ม.3/7
ห้องธรณีวิทยา
ห้องโสตทัศนศึกษา
ห้องดนตรีโยธวาธิต
อาคารเฉลิมพระเกียรติ เป็นอาคาร 2 ชั้น
ชั้น 1 เป็นห้องเรียนงานห้องสมุด และหอสมุดกลาง
ชั้น 2 หอสมุดกลาง
อาคารอุตสาหกรรม-ศิลป์ เป็นอาคาร 2 ชั้น 6 ห้องเรียน
ห้องเขียนแบบ 511,512,513
ห้องเรียนสายอุตสาหกรรม 521,522,523
อาคารเนกประสงค์ ขนาดความจุ 1,500 คน
อาคารเรียนชั่วคราว 1 ขนาด 12 ห้องเรียน
กลุ่มศาระการเรียนรู้ศิลปะ
อาคารเรียนชั่วคราว 2 ขนาด 12 ห้องเรียน
อาคารเทเบิลเทนนิส
โรงฝึกงานเกษตรกรรม
โรงฝึกงานคหกรรม
โรงฝึกงานเครื่องปั้นดินเผา
โรงอาหาร ขนาดความจุ 1,800 คน
ดูเพิ่ม

เว็บไซต์โรงเรียนอินทร์บุรี[ลิงก์เสีย]
รูปพระอินทร์ทรงช้างเอราวัณ
วิทยาลัยเทคนิคราชบุรี สถาบันการอาชีวศึกษาภาคกลาง ๔

| วิทยาลัยเทคนิคราชบุรี ละติน: Ratchaburi Technical College Ratchaburi Technical College |
| --- | --- |
 433 ถนนศรีสุริยวงศ์ ตำบลหน้าเมือง อำเภอเมืองราชบุรี จังหวัดราชบุรี 70000
ข้อมูล
ชื่ออื่น: วท.รบ. / RTC
คำขวัญ: ฝีมือเจนจัด เคร่งครัดคุณธรรม เลิศล้ำวิชาการ
สถาปนา: 1 กันยายน 2481  (86 ปี 72 วัน)
เขตการศึกษา: สำนักงานคณะกรรมการการอาชีวศึกษา กระทรวงศึกษาธิการ
ผู้อำนวยการ: สมพงษ์ พนมชัย
สี: น้ำเงิน-ขาว
เพลง: มาร์ชวิทยาลัยเทคนิคราชบุรี
เว็บไซต์: www.rtc.ac.th
วิทยาลัยเทคนิคราชบุรี เป็นสถาบันด้านการอาชีวศึกษา (Vocational Education) อยู่ในสังกัดของ สถาบันการอาชีวศึกษาภาคกลาง ๔ สำนักงานคณะกรรมการการอาชีวศึกษา (สอศ.) ปัจจุบันตั้งอยู่ ณ เลขที่ 433 ถนนศรีสุริยวงศ์ ต.หน้าเมือง อ.เมือง จ.ราชบุรี
คณะผู้บริหารชุดปัจจุบัน

นายสมพงษ์ พนมชัย              ผู้อำนวยการวิทยาลัยเทคนิคราชบุรี
นายชุมพล คำเทียน               รองผู้อำนวยการฝ่ายบริหารทรัพยากร
นางสาวจันทร์เพ็ญ โชคธนานุกูล        รองผู้อำนวยการฝ่ายวิชาการ
นายอานุภาพ ทับศิริวัฒน์        รองผู้อำนวยการฝ่ายแผนงานและความร่วมมือ
ว่าที่ร้อยตรีธณัชชนม์ จาคาภิรมย์        รองผู้อำนวยการฝ่ายพัฒนากิจการนักเรียนนักศึกษา
หลักสูตรที่เปิดสอน

วิทยาลัยเทคนิคราชบุรี สถาบันการอาชีวศึกษาภาคกลาง ๔ เปิดสอนระดับดังนี้
ประกาศนียบัตรวิชาชีพชั้นสูง (ปวส.)
ประกาศนียบัตรวิชาชีพ (ปวช.)
ปริญญาตรีสายเทคโนโลยีหรือสายปฏิบัติการ (ทล.บ.)
| หลักสูตรที่เปิดสอนในวิทยาลัยเทคนิคราชบุรี สถาบันการอาชีวศึกษาภาคกลาง ๔> ประกาศนียบัตรวิชาชีพ | หลักสูตรที่เปิดสอนในวิทยาลัยเทคนิคราชบุรี สถาบันการอาชีวศึกษาภาคกลาง ๔> ประกาศนียบัตรวิชาชีพชั้นสูง | หลักสูตรที่เปิดสอนในวิทยาลัยเทคนิคราชบุรี สถาบันการอาชีวศึกษาภาคกลาง ๔> ปริญญาตรีสายเทคโนโลยีหรือสายปฏิบัติการ |
| --- | --- | --- |
| หลักสูตรประกาศนียบัตรวิชาชีพ ช่างยนต์  ช่างกลโรงงาน  ช่างเขียนแบบเครื่องกล  ช่างเชื่อมโลหะ  ช่างไฟฟ้ากำลัง  ช่างอิเล็กทรอนิกส์  ช่างก่อสร้าง  สถาปัตยกรรม  การบัญชี  การตลาด  ธุรกิจค้าปลีก  การเลขานุการ  คอมพิวเตอร์ธุรกิจ  การโรงแรม  อาหารและโภชนาการ  แฟชั่นและสิ่งทอ  คหกรรมศาสตร์  วิจิตรศิลป์  การออกแบบ  คอมพิวเตอร์กราฟิก  ศิลปกรรมเซรามิก  สามัญสัมพันธ์ | หลักสูตรประกาศนียบีตรวิชาชีพชั้นสูง เทคนิคเครื่องกล  เทคนิคอุตสาหกรรม  เทคนิคการผลิต  เขียนแบบเครื่องกล  เทคนิคโลหะ  ไฟฟ้า  เทคโนโลยีคอมพิวเตอร์  เทคโนโลยีโทรคมนาคม  อิเล็กทรอนิกส์อุตสาหกรรม  การก่อสร้าง  เทคนิคสถาปัตยกรรม  การบัญชี  การตลาด  การจัดการธุรกิจค้าปลีก  การจัดการโลจิสติกส์  การเลขานุการ  คอมพิวเตอร์ธุรกิจ  การโรงแรม  อาหารและโภชนาการ  การบริหารงานคหกรรมศาสตร์  การออกแบบ  เทคโนโลยีเซรามิก | หลักสูตรเทคโนโลยีบัณฑิต สาขาวิชาเทคโนโลยีอิเล็กทรอนิกส์ (ต่อเนื่อง) |
ทำเนียบผู้บริหาร

| โรงเรียนช่างไม้ราชบุรี (ครูใหญ่)> ลำดับ | โรงเรียนช่างไม้ราชบุรี (ครูใหญ่)> รายนาม | โรงเรียนช่างไม้ราชบุรี (ครูใหญ่)> ระยะเวลาดำรงตำแหน่ง |
| --- | --- | --- |
| 1 | นายต๊ะ โลหิตกาญจน์ | พ.ศ. 2481 - 2483 |
| 2 | นายสง่า ถ้ากระแสร์ | พ.ศ. 2483 - 2486 |
| 3 | นายธานี วงษ์ไทย | พ.ศ. 2486 - 2490 |
| 4 | นายสุมิตร ศรีทอง | พ.ศ. 2490 - 2491 |
| 5 | นายสนั่น จียังศุวัต | พ.ศ. 2491 - 2497 |
โรงเรียนการช่างราชบุรี (อาจารย์ใหญ่)
| ลำดับ | รายนาม | ระยะเวลาดำรงตำแหน่ง |
| 1 | นายสนั่น จียังศุวัต | พ.ศ. 2497 - 2510 |
| 2 | นายจรูญ อุตกฤษฎ์ | พ.ศ. 2510 - 2513 |
โรงเรียนเทคนิคราชบุรี (อาจารย์ใหญ่)
| ลำดับ | รายนาม | ระยะเวลาดำรงตำแหน่ง |
| 1 | นายจรูญ อุตกฤษฎ์ | พ.ศ. 2513 - 2514 |
| 2 | นายสนั่น จียังศุวัต | พ.ศ. 2514 - 2519 |
| 3 | นายอรุณ ยิ่งเจริญ | พ.ศ. 2519 - 2519 |
วิทยาลัยเทคนิคราชบุรี (ผู้อำนวยการ)
| ลำดับ | รายนาม | ระยะเวลาดำรงตำแหน่ง |
| 1 | นายอรุณ ยิ่งเจริญ | พ.ศ. 2519 - 2522 |
| 2 | นายชาญ เถาว์ศิริ | พ.ศ. 2522 - 2529 |
| 3 | นายอำนาจ สวัสดิวงษ์ | พ.ศ. 2529 - 2532 |
| 4 | นายเผดิมชัย ศรีวิเชียร | พ.ศ. 2532 - 2539 |
| 5 | นายพิจารณ์ ปนคำ | พ.ศ. 2539 - 2546 |
| 6 | นายปรีชา ทัพพะกุล ณ อยุธยา | พ.ศ. 2546 - 2548 |
| 7 | นายวิทูร เยี่ยมเวช | พ.ศ. 2548 - 2550 |
| 8 | นายสุรศักดิ์ อาภรณ์เทวัญ | พ.ศ. 2550 - 2556 |
| 9 | นายสุรพล ดนตรีสวัสดิ์ | พ.ศ. 2556 - 2559 |
| 10 | นายเสน่ห์ ศรีวิลัย | พ.ศ. 2559 - 2562 |
| 11 | นายสมพงษ์ พนมชัย | พ.ศ. 2562 - ปัจจุบัน |

| ด ค กวิทยาลัยเทคนิคในประเทศไทย |
| --- | --- |
กรุงเทพมหานคร:  มีนบุรี  กาญจนาภิเษกมหานคร  ราชสิทธาราม  ดุสิต  ดอนเมือง 
ภาคเหนือ:  เชียงราย  กาญจนาภิเษกเชียงราย  เชียงใหม่  สันกำแพง  น่าน  พะเยา  แพร่  ลำปาง  ลำพูน  อุตรดิตถ์ 
ภาคตะวันออกเฉียงเหนือ:  กันทรลักษ์  กาฬสินธุ์  เขาวง  ขอนแก่น  น้ำพอง  ชัยภูมิ  นครขอนแก่น  นครพนม  นครโคราช  นครราชสีมา  บัวใหญ่  ปักธงชัย  ปากช่อง  พิมาย  สุรนารี  หลวงพ่อคูณ ปริสุทฺโธ  บุรีรัมย์  คูเมือง  มหาสารคาม  ยโสธร  ร้อยเอ็ด  สุวรรณภูมิ  เลย  ศรีสะเกษ  สกลนคร  สุรินทร์  หนองคาย  หนองบัวลำภู  อำนาจเจริญ  อุดรธานี  กาญจนาภิเษกอุดรธานี  อุบลราชธานี  เดชอุดม  บึงกาฬ 
ภาคกลาง:  กำแพงเพชร  ชัยนาท  นครนายก  นครปฐม  นครสวรรค์  แม่วงก์  นนทบุรี  ปทุมธานี  ธัญบุรี  พระนครศรีอยุธยา  อุตสาหกรรมยานยนต์  พิจิตร  พิษณุโลก  สองแคว  เพชรบูรณ์  ลพบุรี  ลพบุรี แห่งที่ 2  สมุทรปราการ  กาญจนาภิเษกสมุทรปราการ  สมุทรสงคราม  สมุทรสาคร  สระบุรี  มวกเล็ก  ท่าหลวงซีเมนต์ไทยอนุสรณ์  สิงห์บุรี  สิงห์บุรี แห่งที่ 2  สุโขทัย  สุพรรณบุรี  อ่างทอง  อุทัยธานี 
ภาคตะวันออก:  จันทบุรี  ฉะเชิงเทรา  จุฬาภรณ์ (ลาดขวาง)  ชลบุรี  สัตหีบ  ตราด  ปราจีนบุรี  บูรพาปราจีน  ระยอง  บ้านค่าย  มาบตาพุด  สระแก้ว 
ภาคตะวันตก:  กาญจนบุรี  ประจวบคีรีขันธ์  เพชรบุรี  ราชบุรี  ราชบุรี แห่งที่ 2  โพธาราม 
ภาคใต้:  กระบี่  ชุมพร  ตรัง  นครศรีธรรมราช  สิชล  ทุ่งสง  ปัตตานี  กาญจนาภิเษกปัตตานี  พังงา  พัทลุง  ป่าพะยอม  ภูเก็ต  ถลาง  ยะลา  ระนอง  หาดใหญ่  จะนะ  สตูล  สุราษฎร์ธานี  สุราษฎร์ธานี แห่งที่ 2 
แผนที่และภาพถ่ายทางอากาศของ วิทยาลัยเทคนิคราชบุรี สถาบันการอาชีวศึกษาภาคกลาง ๔
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°31′59″N 99°48′27″E﻿ / ﻿13.532935°N 99.8074781°E﻿ / 13.532935; 99.8074781
โรงเรียนวิทยาศาสตร์จุฬาภรณราชวิทยาลัย สตูล

| โรงเรียนวิทยาศาสตร์ จุฬาภรณราชวิทยาลัย สตูล Princess Chulabhorn science high school Satun |
| --- | --- |

ที่ตั้ง

138 ถนนฉลุง-ด่านวังประจัน ตำบลฉลุง อำเภอเมือง จังหวัดสตูล 91140  
ข้อมูล
ชื่ออื่น: จภ.สตูล PCSHSST
ประเภท: โรงเรียนรัฐบาล โรงเรียนวัตถุประสงค์พิเศษ โรงเรียนเฉลิมพระเกียรติ โรงเรียนวิทยาศาสตร์ภูมิภาค
คำขวัญ: รักศักด์ศรี มีคุณธรรม นำวิชาการ สืบสานงานพระราชดำริ
สถาปนา: 20 พฤษภาคม พ.ศ. 2537 (30 ปี)
ผู้ก่อตั้ง: สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ฯ กรมพระศรีสวางควัฒน วรขัตติยราชนารี
หน่วยงานกำกับ: กระทรวงศึกษาธิการ
ผู้บริหาร: จักรี วัฒนะ
ระดับปีที่จัดการศึกษา: มัธยมศึกษาปีที่ 1-6  สายวิทยาศาสตร์-คณิตศาสตร์
วิทยาเขต: สตูล
สี:    สีน้ำเงิน-สีแสด
เพลง: มาร์ชจุฬาภรณราชวิทยาลัย
เว็บไซต์: www.pccst.ac.th
กระทรวงศึกษาธิการได้จัดตั้งโรงเรียนจุฬาภรณราชวิทยาลัย สตูล ขึ้นเมื่อวันที่ 20  พฤษภาคม 2537 ซึ่งเป็นโรงเรียนหนึ่งในจำนวน 12 โรง ที่จัดตั้งขึ้นเนื่องในวโรกาสที่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ฯ กรมพระศรีสวางควัฒน วรขัตติยราชนารี เจริญพระชนมายุครบ 3  รอบ ในวันที่ 4 กรกฎาคม  2536 ด้วยสำนึกในพระมหากรุณาธิคุณที่ทรงมีต่องานด้านวิทยาศาสตร์เทคโนโลยี และสิ่งแวดล้อม รวมทั้งพัฒนาคุณภาพชีวิตประชากรของประเทศ ประกอบกับภาวะที่ประเทศชาติต้องการบุคลากรที่มีความรู้ความสามารถด้านวิทยาศาสตร์เทคโนโลยี และสิ่งแวดล้อมไปช่วยพัฒนาในโครงการต่าง ๆ ของรัฐ กระทรวงศึกษาธิการจึงได้จัดตั้งโรงเรียนเพื่อเฉลิมพระเกียรติพระองค์ท่าน โดยมีเป้าหมายในการก่อตั้งโรงเรียนเขตการศึกษาละ 1 โรง รวมทั้งหมด12 โรง เพื่อปลูกฝังและส่งเสริมพร้อมทั้งให้โอกาสแก่เยาชนที่มีความสนใจ มีความสามารถทางด้านวิทยาศาสตร์เทคโนโลยี และสิ่งแวดล้อม ได้ฝึกฝนด้านนี้เป็นพิเศษตั้งแต่เยาว์วัย
โรงเรียนจุฬาภรณราชวิทยาลัย สตูล เป็นโรงเรียนสหศึกษา เปิดรับนักเรียนประจำทั้งระดับชั้นมัธยมศึกษาตอนต้นและชั้นมัธยมศึกษาตอนปลาย ตั้งปีการศึกษา 2538 โดยในระยะแรกกำหนดให้เรียนที่ วิทยาลัยเกษตรกรรมสตูล อำเภอควนกาหลง จังหวัดสตูล เนื่องจากอาคารยังไม่แล้วเสร็จ และในวันที่ 4 ธันวาคม  2538 ได้ย้ายมาเรียนในสถานที่ปัจจุบัน
ยุคบุกเบิก "ต้นกล้าแคแสด"

ปี พ.ศ. 2537 สำนักงานสามัญศึกษา ( สศจ. ) จังหวัดสตูล ได้รับหนังสือด่วนจากกรมสามัญศึกษา ว่าให้ดำเนินการหาที่ดินว่างเนื้อที่ประมาณ 50 ไร่ สักหนึ่งแปลงเพื่อจัดตั้งเป็นโรงเรียนวิทยาศาสตร์เฉลิมพระเกียรติองค์สมเด็จเจ้าฟ้าจุฬาภรณ์วลัยลักษณ์ อัครราชกุมารี ของเขตการศึกษา 2 (ยะลา,ปัตตานี,นราธิวาส,สตูล) ขณะนั้น มีท่าน ผอ.อรุณ คงทน เป็นผู้อำนวยการสามัญศึกษาจังหวัด มีอาจารย์ยงยศ ใจสมุทร และ อาจารย์รัชนี งะสมัน เป็นผู้ช่วยผู้อำนวยการสามัญศึกษาจังหวัด